# 1962-es cannes-i filmfesztivál

### A Wikipédiából, a szabad lexikonból.

Lásd még:

- 1962 a filmművészetben
- 1962
- Cannes-i Nemzetközi Filmfesztivál
- A Cannes-i Fesztivál zsűrielnökei
- Film
- Film portál

A 15. cannes-i filmfesztivál 1962. május 7. és 23. között került megrendezésre, Tetsuro Furukaki japán író elnökletével. A versenyben 35 nagyjátékfilm és 27 rövidfilm vett részt, két filmet pedig versenyen kívül vetítettek.

1962-ben úgy tűnt, mintha a fesztivált illetően minden lelassult, vagy mozdulatlanná vált volna: évről évre szinte ugyanazok az országok és rendezők kaptak meghívást, s a díjakat is a megszokott arcok kapták... Ez akkor is igaz, ha az Arany Pálmát – nem kis meglepetésre – egy brazil film vitte el (Fogadalom), mivel ugyanakkor a díjazottak között volt Michelangelo Antonioni és Luis Buñuel. Igaz továbbá akkor is, ha a gyarmatrendszer felbomlásával növekvő számban jelentkeztek az afrikai, zömében frankofón filmek. A kissé beszűkült kínálat ellenére, a velencei, berlini és locarnói filmfesztiválokkal szemben Cannes-nak nagy előnye maradt, hogy a nagyközönség jóval szabadabban fejezhette ki örömét vagy nemtetszését. Jeanne D'Arc pere hiába kapott zsűri különdíjat, a közönség másképpen értékelte…

A Croisette-en – melyet erre az évre már kétszer kétsávosra bővítettek, középen pálmasorral – olyan ünnepelt színészekkel lehetett találkozni, mint Alain Delon, hol Romy Schneider oldalán, hol pedig Monica Vitti partnereként (A napfogyatkozás), Hollywoodból a Mindenki elesett sztárja Warren Beatty, vagy a West Side Story főszereplőnője, Natalie Wood – és természetesen minden nő álma: Marcello Mastroianni. A főbb szereplők között ott volt és díjat nyert Katharine Hepburn (Hosszú út az éjszakába), Mastroianni oldalán Stefania Sandrelli (Válás olasz módra), továbbá Henry Fonda és Charles Laughton (Advise Consent), Anna Karina és Jean-Luc Godard (Cléo 5-től 7-ig), Charles Boyer, Jean Sorel és Lilly Palmer (Csodálatos vagy, Júlia), valamint Deborah Kerr (The Innocents).

1962-ben magyar alkotást nem indítottak a játékfilmversenyben, viszont a rövidfilmek között ott volt Nepp József animációs filmje, a Szenvedély. Ugyancsak bemutatkozhatott egy spanyol táncot bemutató rövidfilmjével a magyar származású, Spanyolországban élő világhírű fényképész, Juan Gyenes (Gyenes János).

Ebben az évben szerveztek először a hivatalos versennyel párhuzamos rendezvényt Kritikusok Hete (Semaine de la Critique) [1] elnevezéssel. A szekció lehetővé tette, hogy a fesztivál mind programkínálatát, mind pedig művészi küldetését illetően erősödjön. Az éppen beinduló és egyre komolyabbá váló filmvásár mellett a kritikusok hete lett az a másik intézmény, amely elősegítette a filmek és az alkotók promócióját. Elsősorban fiatal, első- és másodfilmes alkotókra koncentrált, s a későbbiek folyamán olyan tehetségeket fedezett fel, mint Jane Campion, vagy Ken Loach. Persze az így segített fiatalok később – amikor már befutottak – hűek maradtak Cannes-hoz is…

## [szerkesztés] Zsűri

#### [szerkesztés] Versenyprogram

- Tetsuro Furukaki (író – a zsűri elnöke – Japán)
- Ernst Krüger (köztisztviselő, [film[producer]] – Német Szövetségi Köztársaság)
- François Truffaut (filmrendező – Franciaország)
- Henry Deutschmeister (filmproducer – Franciaország)
- Jean Dutourd (író – Franciaország)
- Jerzy Kawalerowicz (filmrendező – Lengyelország)
- Mario Soldati (filmrendező – Olaszország)
- Mel Ferrer (színész – Amerikai Egyesült Államok)
- Romain Gary (író – Franciaország)
- Sophie Desmarets (színésznő – Franciaország)
- Yuli Raizman (filmrendező – Szovjetunió)

#### [szerkesztés] Rövidfilmek

- Charles Ford (író – a zsűri elnöke – Franciaország)
- Andréas Winding (operatőr – Franciaország)
- Charles Duvanel (Svájc)
- Derek Prouse (újságíró – Egyesült Királyság)
- Georges Rouquier (filmrendező – Franciaország)

## [szerkesztés] Versenyfilmek

- A Taste of Honey (Egy csepp méz)[2] – rendező: Tony Richardson
- Advise and Consent – rendező: Otto Preminger
- All Fall Down (Mindenki elesett) – rendező: John Frankenheimer
- Âmes et rythmes – rendező: Abdelaziz Ramdani
- Ba'al Hahalomot – rendező: Alina Gross és Yoram Gross
- Cléo de 5 à 7 (Cléo 5-től 7-ig) – rendező: Agnès Varda
- Cupola – rendező: Kiriro Urayama
- Das Brot der frühen Jahre – rendező: Herbert Vesely
- Devi – rendező: Satyajit Ray
- Divorzio all’italiana (Válás olasz módra) – rendező: Pietro Germi
- Dom bez okien – rendező: Stanislaw Jedryka
- Dvoje – rendező: Aleksandar Petrovic
- El ángel exterminador (Az öldöklő angyal) – rendező: Luis Buñuel
- Electra (Elektra) – rendező: Michael Cacoyannis
- Harry og kammertjeneren – rendező: Bent Christensen
- In the Steps of Buddha – rendező: Pragnasoma Hettiarachi
- Julia du bist Zauberhaft (Csodálatos vagy, Júlia) – rendező: Alfred Weidenmann
- Kogda derevia byli bolchimi – rendező: Lev Kulidzhanov
- Konga yo – rendező: Yves Allégret
- Al Gharib al Shagir – rendező: Georges Michel Nasser
- L'Éclisse (A napfogyatkozás) – rendező: Michelangelo Antonioni
- Les amants de Teruel (Terueli szerelmesek) – rendező: Raymond Rouleau
- Children of the Sun – rendező: Jacques Séverac
- Liberté I – rendező: Yves Ciampi
- Long Day’s Journey into Night (Hosszú út az éjszakába) – rendező: Sidney Lumet
- Mondo cane (Kutyavilág) – rendező: Gualtiero Jacopetti, Paolo Cavara és Franco Prosperi
- Muž z prvního století (Muž z prvního století) – rendező: Oldrich Lipský
- O pagador de promessas (Fogadalom) – rendező: Anselmo Duarte
- Plácido (Plácido) – rendező: Luis García Berlanga
- Pleneno yato – rendező: Doucho Mundrov
- Procès de Jeanne d'Arc (Jeanne D'Arc pere) – rendező: Robert Bresson
- S-a furat o bomba (S-a furat o bomba) – rendező: Ion Popescu-Gopo
- Setenta veces siete – rendező: Leopoldo Torre Nilsson
- The Innocents – rendező: Jack Clayton
- Yang Kwei Fei – rendező: Li Han-Hsiang

## [szerkesztés] Kritikusok hete

- Les oliviers de la justice – rendező: James Blue
- Tres veces ana – rendező: David José Kohon
- Alias Gardelito – rendező: Lautaro Murúa
- Strangers in the City – rendező: Rick Carrier
- Adieu Philippine (Adieu Philippine)[2] – rendező: Jacques Rozier
- I nuovi angeli – rendező: Ugo Gregoretti
- Furyo shonen – rendező: Susumu Hani
- Zaduszki – rendező: Tadeusz Konwicki
- Football – rendező: R. Drew, R. Leacock és J. Lipscomb
- Les inconnus de la Terre – rendező: Marie Ruspoli

## [szerkesztés] Versenyen kívül

- Bocaccio 70 (Boccaccio '70)[2] – rendező: Luchino Visconti, Federico Fellini, Mario Monicelli és Vittorio De Sica
- Le crime ne paie pas – rendező: Gérard Oury

## [szerkesztés] Rövidfilmek

- Akheytzi – rendező: Lada Bojadjieva
- Anarkali, My Beautiful – rendező: Jean-Claude See
- Big City Blues – rendező: Charles Huguenot van der Linden
- Bolshie nepryatnosti – rendező: Valentina Brumberg és Zinaiida Brumberg
- Certosa de pavia – rendező: Carlo Ludovico Ragghianti
- Človek pod vodou – rendező: Jirí Brdecka
- Couro de gato – rendező: Joaquim Pedro de Andrade
- Danza española – rendező: Juan Gyenes
- Faces – rendező: Edward Mc Connell
- Image of the Sea – rendező: Richard Alan Gray
- La rivière du hibou (Bagoly folyó)[2] – rendező: Robert Enrico
- Le Hampi– rendező: Jean Rouch, Claude Jutra és Roger Morillière
- Les dieux du feu – rendező: Henri Storck
- Les quatre saison – rendező: Niklaus Gessner
- Ljubavi film – rendező: Ivo Vrbanic
- Oczekiwanie – rendező: Witold Giersz és Ludwik Perski
- Pan – rendező: Herman van der Horst
- Rodolphe Bresdin – rendező: Nelly Kaplan
- Roma Momenti in Jazz – rendező: Enzo Battaglia
- Saguenay – rendező: Chris Chapman
- Szenvedély – rendező: Nepp József
- Tagebuch Eines Reportes – rendező: Manfred Durnick
- Teeth is Money – rendező: Eddy Ryssack és Jean Delire
- The Australian Landscape Painters – rendező: Richard Mason
- The Sound of Speed – rendező: Bruce Kessler
- Voronet – rendező: Ion Bostan
- Zambesi – rendező: Raymond Hancock

## [szerkesztés] Díjak

### [szerkesztés] Nagyjátékfilmek

- Arany Pálma: O pagador de promessas (Fogadalom)[2] – rendező: Anselmo Duarte
- A zsűri különdíja:
  - L'Éclisse (A napfogyatkozás) – rendező: Michelangelo Antonioni
  - Procès de Jeanne d'Arc (Jeanne D'Arc pere) – rendező: Robert Bresson
- Legjobb filmes feldolgozás díja: Electra (Elektra) – rendező: Michael Cacoyannis
- Legjobb vígjáték díja: Divorzio all’italiana (Válás olasz módra) – rendező: Pietro Germi
- Legjobb női alakítás díja (megosztva):
  - Katharine Hepburn – Long Day’s Journey into Night (Hosszú út az éjszakába)
  - Rita Tushingham – A Taste of Honey (Egy csepp méz)
- Legjobb férfi alakítás díja (megosztva):
  - Dean Stockwell, Jason Robards és Ralph Richardson – Long Day’s Journey into Night (Hosszú út az éjszakába)
  - Murray Melvin – A Taste of Honey (Egy csepp méz)
- FIPRESCI-díj: El ángel exterminador (Az öldöklő angyal) – rendező: Luis Buñuel
- A Technikai Főbizottság (CST) nagydíja:
  - Les amants de Teruel (Terueli szerelmesek) – rendező: Raymond Rouleau
  - Yang Kwei Fei – rendező: Li Han-Hsiang
  - Electra (Elektra) – rendező: Michael Cacoyannis

### [szerkesztés] Rövidfilmek

- Arany Pálma (rövidfilm): La rivière du hibou (Bagoly folyó) – rendező: Robert Enrico
- A zsűri különdíja (rövidfilm):
  - Oczekiwanie – rendező: Witold Giersz és Ludwik Perski
  - PAN – rendező: Herman van der Horst
- A Technikai Főbizottság (CST) nagydíja:
  - Oczekiwanie – rendező: Witold Giersz és Ludwik Perski
  - Les dieux du feu – rendező: Henri Storck

## [szerkesztés] Megjegyzés

1. ^ A fesztivál neve szó szerinti fordításban A Kritika Hete, azonban mind a magyar, mind pedig az angol elnevezésben a Kritikusok Hete elnevezés honosodott meg.
2. ^ 2,0 2,1 2,2 2,3 2,4 Zárójelben a magyarországi bemutató címe (forrás: PORT.hu).

## [szerkesztés] Külső hivatkozások

- A cannes-i fesztivál hivatalos honlapja (en: fr:)
- Cannes Film Festival (en:)] (IMDB)
- Kritikusok Hete honlapja (en: fr:)

Cannes-i Nemzetközi Filmfesztivál

1939 | 1946 | 1947 | 1949 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007

A lap eredeti címe "http://hu.wikipedia.org../../../1/9/6/1962-es_cannes-i_filmfesztiv%C3%A1l.html"

Kategóriák: Cannes-i Nemzetközi Filmfesztivál | 1962 filmes díjai

##### Views

- Szócikk
- Vitalap
- Aktuális változat

##### Keresés

##### Más nyelveken

- Français